Jinjiang, Fujian

Ang Jinjiang () ay isang antas-kondado na lungsod ng Antas-prepektura na Lungsod ng Quanzhou, lalawigan ng Fujian, Tsina. Matatagpuan ito sa timog-silangang bahagi ng lalawigan, sa kanan o katimugang pampang ng Ilog Jin, sa kabilang panig mula sa distritong urbano ng Quanzhou na Fengze. Hinahangganan din ng Jinjiang ang Kipot ng Taiwan ng Dagat Silangang Tsina sa timog, at mga ibang antas-kondado na lungsod ng Quanzhou ng Shishi at Nan'an bawat isa sa silangan at kanluran. Mayroon itong lawak na  at populasyon na 1,986,447 magmula noong 2010.

Tanging Jinjiang lamang ang may nakatayo pa ring templong Manichean sa Tsina (Cao'an), at ito ay malapit sa silangang dulo ng tinatayang pinakamahabang deretsong-linya na daanan sa ibabaw ng lupa sa mundo, na may habang  at nagtatapos malapit sa Sagres, Portugal.MIT Technology Review – Computer scientists have found the longest straight line you could sail without hitting land

Mga paghahating pampangasiwaan
Ang Jinjiang ay may anim na mga subdistrito at 13 mga bayan:

Mga subdistrito
Lingyuan ()
Luoshan ()
Meiling ()
Qingyang ()
Xintang ()
Xiyuan ()

Mga bayan
Anhai ()
Chendai ()
Chidian ()
Cizao ()
Dongshi ()
Jinjing ()
Longhu ()
Neikeng ()
Shenhu ()
Xibin ()
Yinglin ()
Yonghe ()
Zimao ()

Demograpiya
Kilala ang Jinjiang sa napakaraming mga pabrikang nakahimpil doon, lalo na sa industriya ng pananamit at tatak-pangalan na mga sapatos. Maraming mga manggagawang migrante ay mula sa ibang mga lugar ng Fujian at sa labas ng lalawigan upang mangako sa taunang mga kontrata.

Kilala ang Jinjiang bilang tahanan sa maraming Tsino na diaspora, lalo na sa Taiwan, Pilipinas, Malaysia, Singapore, Myanmar, Australya, at iba pa. Buhat ng kahirapan noong unang bahagi ng ika-19 na dantaon, lumipat ang maraming mga residente sa Timog-silangang Asya para sa inaasam na maginhawang buhay, tulad ng tinatawag nilang "xia nan yang, 下南洋", literal na "maglayág patungo sa katimugang karagatan" sa Tagalog. Karamihan sa kanila ay matagumpay na sumama sa mga lipunang pampook at nakatamo ng malaking tagumpay. Halimbawa, ayon sa Forbes, matutunton sa Jinjiang ang pinagmulan ng anim sa sampung pinakamayayamang mga negosyante sa Pilipinas. Kaya mula noong dekada-1980 hanggang dekada-1990 nakatanggap ang Jinjiang ng maraming handog at pamumuhunan mula sa ibayong-dagat na mga pamayanang Tsino. Ilan sa mga Tsinong Pilipino na buhat Jinjiang ay sina Henry Sy (1924–2019), tagapagtatag ng kompanyang SM Prime Holdings na namamahala sa SM Supermalls, at Dee C. Chuan (1888–1840), negosyante at pilantropong nakilala bilang "Lumber King of the Philippines."

Mga sanggunian

Mga kawing panlabas

Arroyo lays wreath at Rizal Shrine in Jinjiang

Kategorya:Mga lungsod sa Fujian
Kategorya:Mga dibisyong antas-kondado ng Fujian
.